Žalba koju je 24. veljače 2014. podnijelo Vijeće Europske unije protiv presude Službeničkog suda od 12. prosinca 2013. u predmetu F-142/11, Simpson protiv Vijeća
(Predmet T-130/14 P)
Jezik postupka: engleski
Stranke
Žalitelj: Vijeće Europske unije (zastupnici: M. Bauer i A. Bisch, u svojstvu agenata)
Druga stranka u postupku: Erik Simpson (Bruxelles, Belgija)
Žalbeni zahtjev
Žalitelj od Općeg suda zahtijeva da:
ukine presudu Službeničkog suda Europske unije (prvo vijeće) od 12. prosinca 2013. u predmetu F-142/11 Erik Simpson protiv Vijeća, u dijelu kojim ona poništava odluku Vijeća Europske Unije od 9. prosinca 2010. i nalaže Vijeću Europske unije snošenje njegovih troškova i troškova E. Simpsona;
vrati predmet Službeničkom sudu; i
naloži tužitelju u prvom stupnju snošenje troškova ovog postupka.
Žalbeni razlozi i glavni argumenti
U prilog žalbe, podnositelj žalbe oslanja se na jedan žalbeni razlog, navodeći da je zaključak Službeničkog suda, prema kojem je pobijana odluka nezakonita zbog povrede obveze obrazlaganja, temeljen na pogrešnoj pretpostavci zbog iskrivljavanja dokaza te se stoga ne može prihvatiti.